‘ગુજરાતી ભાષામાં ખર્ચ કે ખર્ચો શબ્દ એકવચનમાં અસ્તિત્વમાં છે. પરંતુ, વાસ્તવિક જિંદગીમાં ખર્ચા હંમેશાં ખર્ચાના બહુવચનમાં જ આવે છે. તમને ઓફિસમાં વેકેશન નથી હોતું પણ તમારા ટાબરિયાંને આ જ સમયે વેકેશન હોય છે એટલે બહાર ફરવા જવા માટે કે આ જ સિઝનમાં જેને પરણ-વા ઉપડે છે તેવા કોઇ સગાંવહાલાંના પુત્ર-પુત્રીને આશીર્વાદ આપવા જવા માટે તમારે રજાઓ તો લેવી જ પડશે. એસીનાં બિલ ભરવા પણ પૈસા જોઇશે અને મધમીઠી કેરીઓ ઝાપટવા પણ. સમય પાકી ગયો છે કે બેન્કો ખાસ વેકેશનના ખર્ચાઓ માટે કોમ્બો લોન આપે. તો અમારી બેન્ક ખાસ ઓફર કરે છે, વેકેશન કોમ્બો લોન. આ વેકેશનમાં જાતભાતના ખર્ચાઓ માટે અમારી પાસેથી લોન લો, વેકેશન એન્જોય કરો અને પછી આવતાં વેકેશન સુધી હપ્તા ભરો. ’